WIIK บวกกว่า 4% หลังคว้างานสร้างระบบผลิตน้ำประปา-บำบัดน้ำเสีย มูลค่า 92.52 ลบ.
WIIK บวกกว่า 4% หลังคว้างานสร้างระบบผลิตน้ำประปา-บำบัดน้ำเสีย มูลค่า 92.52 ลบ. ล่าสุด ณ เวลา 10.20 น. อยู่ที่ 4.06 บาท บวก 0.16 บาท หรือ 4.10% สูงสุดที่ 4.16 บาท ต่ำสุดที่ 3.94 บาท ด้วยมูลค่าซื้อขาย 6.75 ล้านบาท
28 พ.ย. 2560

ผู้สื่อข่าวรายงานว่า ราคาหุ้น บริษัท วิค แอนด์ ฮุคลันด์ จำกัด (มหาชน) หรือ WIIK ล่าสุด ณ เวลา 10.20 น. อยู่ที่ 4.06 บาท บวก 0.16 บาท หรือ 4.10% สูงสุดที่ 4.16 บาท ต่ำสุดที่ 3.94 บาท ด้วยมูลค่าซื้อขาย 6.75 ล้านบาท ขณะที่ดัชนีตลาดหุ้นไทยโดยรวมบวก 0.21%

ทั้งนี้ ราคาหุ้น WIIK ปรับตัวขึ้นหลังจากบริษัทเปิดเผยว่า บริษัทย่อยได้งานก่อสร้างระบบผลิตน้ำประปาและระบบบำบัดน้ำเสีย มูลค่า 92.52 ล้านบาท ของบริษัท ไทยพัฒนาโรงงานอุตสาหกรรม จำกัด (มหาชน) หรือ TFD
โดยบริษัท วิค แอนด์ ฮุคลันด์ จำกัด (มหาชน) หรือ WIIK เปิดเผยว่า บริษัท วิค วอเตอร์ จำกัด (WW) ซึ่งเป็นบริษัทย่อย เป็นผู้ชนะการประกวดราคางานก่อสร้างระบบผลิตน้ำประปาด้วยระบบ Ultra Filtration (UF) และงานก่อสร้างระบบบำบัดน้ำเสียส่วนกลาง โครงการนิคมอุตสาหกรรม ทีเอฟดี 2 อำเภอบางปะกง จังหวัดฉะเชิงเทรา ของ TFD ด้วยมูลค่างานรวมสุทธิ 92.52 ล้านบาท โดยได้ลงนามในสัญญาเรียบร้อยแล้วเมื่อวันที่ 23 พ.ย.60